CELEX: 62012TN0040
Language: da
Date: 2012-01-30 00:00:00
Title: Sag T-40/12: Sag anlagt den 30. januar 2012 — European Dynamics Luxembourg og Evropaiki Dinamiki-Proigmena Sistimata Tilepikoinonion Pliroforikis kai Tilematikis mod Den Europæiske Politienhed (Europol)

14.4.2012   
            
            
               DA
            
            
               Den Europæiske Unions Tidende
            
            
               C 109/18
            
         Sag anlagt den 30. januar 2012 — European Dynamics Luxembourg og Evropaiki Dinamiki-Proigmena Sistimata Tilepikoinonion Pliroforikis kai Tilematikis mod Den Europæiske Politienhed (Europol)
   (Sag T-40/12)
   2012/C 109/40
   Processprog: græsk
   
      Parter
   
   
      Sagsøgere: European Dynamics Luxembourg SA (Ettelbrück, Luxembourg) og Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Athen, Grækenland) (ved advokat B. Christianos)
   
      Sagsøgt: Den Europæiske Politienhed (Europol)
   
      Sagsøgernes påstande
   
   
               —
            
            
               Afgørelse af 22. november 2011 fra Den Europæiske Politienhed (Europol), hvorved sidstnævnte udelukkede buddet fra det konsortium, som sagsøgerne var deltagere i, afgivet inden for rammerne af den åbne udbudsprocedure D/C3/1104, annulleres.
            
         
               —
            
            
               Europol tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge sagsøgerne skal den anfægtede afgørelse annulleres i medfør af artikel 263 TEUF ud fra følgende betragtninger:
   
               1)
            
            
               For det første har Europol uden gyldig grund udelukket sagsøgernes bud, idet myndigheden har anført, at de sidstnævnte havde ændret deres tekniske og finansielle bud, med den konsekvens, at Europol ikke baserer sig på noget retsgrundlag for at udelukke sagsøgerne.
            
         
               2)
            
            
               For det andet har Europol uden gyldig grund foreholdt sagsøgerne, at deres bud var upræcist og har udelukket buddet, selv om det er Europol, som har forårsaget, accepteret og tolereret forekomsten af utvetydigheder og manglen på klarhed med hensyn til betydningen af udtrykkene »out of the box« og »customisation«, hvilket er i strid med princippet om gennemsigtighed.
            
         
               3)
            
            
               For det tredje har Europol ved at udelukke sagsøgernes bud fra udbudsproceduren tilsidesat proportionalitetsprincippet ved anvendelsen af bestemmelserne i aftaledokumenterne.